Document ID: 32003R1467

Komisijas Regula (EK) Nr. 1467/2003
(2003. gada 19. augusts),
ar ko groza Regulu (EK) Nr. 1898/97 attiecībā uz tā režīma piemērošanas noteikumiem cūkgaļas nozarē, uz kuru attiecas Eiropas un Polijas nolīgums
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 27. marta Lēmumu 2003/263/EK par tāda protokola parakstīšanu un noslēgšanu, kas attiecīgi pielāgo tirdzniecības aspektus Eiropas Līgumā par asociācijas izveidi starp Eiropas Kopienām un tās dalībvalstīm, no vienas puses, un Polijas Republiku, no otras puses, lai ņemtu vērā pušu sarunu rezultātus par jaunām savstarpējām lauksaimniecības koncesijām [1], un jo īpaši tā 3. pantu,
tā kā:
(1) Kad Komisijas 1997. gada 29. septembra Regulā (EK) Nr. 1898/97, kurā ir izklāstīti noteikumi par to, kā cūkgaļas nozarē piemērot Eiropas līgumos ar Bulgāriju, Čehiju, Slovākiju, Rumāniju, Poliju un Ungāriju paredzēto režīmu [2], tika izdarīti jaunākie grozījumi Regulu (EK) Nr. 1160/2003 [3], kombinētās nomenklatūras kodi dažiem Lēmuma 2003/263/EK pielikumā iekļautā protokola A pielikuma b) daļā kļūdas dēļ tika izlaisti. Tādēļ jāgroza Regulas (EK) Nr. 1898/97 I pielikuma B daļa.
(2) Eiropas Savienības Oficiālajā Vēstnesī [4] publicētā informācija par nolīgumu ar Poliju nosaka, ka Lēmuma 2003/263/EK pielikumā iekļautais protokols stājās spēkā no 2003. gada 1. aprīļa. Šajā regulā paredzētie grozījumi arī jāpiemēro no minētās dienas.
(3) Šajā regulā paredzētie pasākumi ir saskaņā ar Cūkgaļas pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1898/97 I pielikuma B daļu aizstāj ar šīs regulas pielikumu.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
To piemēro no 2003. gada 1. aprīļa.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 19. augustā

Labels: 3
18
17
15